

**คำสั่งองค์การบริหารส่วนตำบลทุ่งอรุณ**

**ที่ ๕๐ /๒๕๖๖**

**เรื่อง แต่งตั้งคณะกรรมการด้านการส่งเสริมกีฬา**

...........................................................................

 อาศัยอำนาจ ตามพระราชบัญญัติสภาตำบลและและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่๖ พ.ศ.๒๕๕๒) มาตรา ๖๖, มาตรา ๖๗ (๕)(๖) และ(๘) มาตรา ๖๘ (๔) และพระราชบัญญัติกำหนดแผนขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ แก้เพื่มเติมถึง (ฉบับที่ ๒ พ.ศ.๒๕๔๙) มาตรา๑๖ (๑๔)

 เพื่อจัดบริการด้านการส่งเสริมการเล่นกีฬาและการออกกำลังกายดังกล่าวเป็นไปด้วยความเรียบร้อยบรรลุวัตถุประสงค์ และเป้าหมาย อย่างมีประสิทธิภาพ องค์การบริหารส่วนตำบลทุ่งอรุณ จึงขอแต่งตั้งคณะกรรมการด้านการส่งเสริมกีฬา และเจ้าหน้าที่แนะนำในการเล่นกีฬาและออกกำลังกาย ดังนี้

 ๑.นายกองค์การบริหารส่วนตำบลทุ่งอรุณ ประธานกรรมการ

 ๒.รองนายกองค์การบริหารส่วนตำบลทุ่งอรุณ รองประธานฯ

 3. ประธานสภาองค์การบริหารส่วนตำบลทุ่งอรุณ กรรมการ

 ๔. สมาชิกสภาองค์การบริหารส่วนตำบลทุ่งอรณทุกท่าน กรรมการ

 ๕. กำนันตำบลทุ่งอรุณและผู้ใหญ่ทุกหมู่บ้าน กรรมการ

 ๖. ผู้อำนวยการโรงพยาบาลส่งเสริมสุขภาพตำบลท่างอรุณ กรรมการ

๗. ผู้อำนวยการกองช่าง กรรมการ

๘. หัวหน้าสำนักปลัด กรรมการ

๙. ผู้อำนวยการกองการศึกษา กรรมการ/เลขานุการ

มีหน้าที่เพื่อจัดการบริการด้านการส่งเสริมการเล่นกีฬาและการออกกำลังกายดังนี้

1. การสนับสนุนให้ประชาชนที่สนใจและรักการเล่นกีฬาหรือการออกกำลังกายรวมตัวกันจัดตั้งชมรม หรือสโมสรขึ้นในท้องถิ่น ทั้งนี้ โดยไม่กำหนดจำนวนชมรมหรือชนิดของกีฬา ซึ่งขึ้นอยู่กับความสนใจ
2. อำนวยควมสะดวกหรือช่วยจัดหาที่ทำการของชมรมต่างๆ เพื่อสะดวกต่อการติดต่อประสานงานหรือเป็นศูนย์กลางในการเผยแพร่กิจกรรมต่างๆของชมรม
3. การจัดทำหรือสร้างศูนย์เก็บอุปกรณ์กีฬาหรือเครื่องมือเครื่องใช้ในการกออกกำลังกาย มีการจัดทำบัญชีและการจดเก็บที่เป็นระเบียบระบบที่ดี เพือให้บริการประชาชนและชมรมต่างๆของท้องถิ่น
4. การขอการสนับสนุนจากหน่วยงานที่เกี่ยวข้อง เช่น สาธารณสุข ช่วยสนับสนุนในการตรวจสุขภาพ และสมรรถภาพทางกายแก่ประชาชนในท้องถิ่น รวมทั้งให้คำแนะนำในการเล่นกีฬาและการออกกำลังกายอย่างน้อยเดือนละ ๑ ครั้ง
5. การสำรวจและรวบรวมข้อมูลของบุคคล หรือคณะบุคคลที่ทำคุณประโยชน์แก่ท้องถิ่นในด้านส่งเสริม การเล่นกีฬาหรือออกกำลังกายและเชิดชูยกย่องเพื่อเป็นตัวอย่างที่ดีแก่ชุมชนเป็นประจำ
6. การประชาสัมพันธ์เผยแพร่กิจกรรมกีฬาต่างๆ ของท้องถิ่น เพื่อให้ประชาชนรับทราบและเข้าร่วมกิจกรรมอย่างต่อเนื่อง

-๒-

ผู้รับผิดชอบเป็นเจ้าหน้าที่ที่แนะนำในการเล่นกีฬาและออกกำลังกาย ดังนี้

1. นางสาวประภัสสร ไชยโยธา จพง.ธุรการชำนาญงาน เป็นหัวหน้า
2. นายปราโมทย์ สวยกระโทก คนงานทั่วไป เป็นผู้ช่วย

มีหน้าที่ให้คำแนะนำในการเล่นกีฬาและออกกำลังกาย การเล่นกีฬาแต่ละประเภท ให้ผู้ที่รับการแต่งตั้งปฏิบัติหน้าที่ดังกล่าว อย่างเคร่งครัด

ทั้งนี้ตั้งแต่ วันที่ ๒๔ มกราคม ๒๕๖๖

 สั่ง ณ วันที่ ๒๖ มกราคม ๒๕๖๖



 (นายวิระชาติ จิตรพิทักษ์เลิศ)

 นายกองค์การบริหารส่วนตำบลทุ่งอรุณ